Arbejdsgruppen er enedes om følgende som oplæg til renovering af torvet

Overskrift: ET MØDE- OG OPHOLDSSTED

Sommer-spise-sted som nu, men med mere praktisk møbler på et jævnt underlag og med mulighed for at variere indretningen, så man kan sidde enten i sol eller skygge

Et mødested, hvor man har lyst til at stå eller sidde lidt, når man hyggesnakker, mens man samtidigt kan følge lidt med i gadetrafikken og legen på boldbanen.

Et sted hvor mindre og de lidt større børn har lyst til at lege.

Pladsen må gerne markere sig som bofællesskabets centrum – et sted vi er stolte af og med en høj standard for så vidt belægning, beplantning, møblering og belysning.

Der må også gerne være noget sjovt og flot, der præger stedet.

Der bør være mindre rumdannende beplantninger, så pladsen ikke er helt åben.

Den arkitektoniske løsning - dvs form, materialer og kvalitet - har vi ikke taget stilling til, men det gør vi, hvis ellers bofællesskabet beslutter at prioriterer torvet. At tage stilling til form, materialer og kvalitet hører til i projekteringsfasen. Hvis det er en ekstern ydelse kan det ske hurtigt og hvis det skal være en gratis og frivillig ydelse, så tager det noget længere tid, som tidligere beskrevet ligesom anlægsudgiften vil ligge et sted mellem 400.000 og 200.000 kr. afhængig af bofælleindsatsen, både i projektforløbet og i forbindelse med anlægsarbejdet.

Selv vil jeg stemme for en prof. udførelse af arbejdet, så vi sikrer en gennemført god kvalitet på så vigtig en plads.

V h Jørgen